# Bengt Samuelsson

### De Viquipèdia

Premi Nobel de Medicina o Fisiologia (1982)

Bengt Ingemar Samuelsson (Halmstad, Suècia 1934 ) és un químic, metge i professor universitari suec guardonat amb el Premi Nobel de Medicina o Fisiologia l'any 1982.

## [edita] Biografia

Va néixer el 21 de maig de 1934 a la ciutat de Halmstad, població situada al comtat de Halland. Va estudiar química i medicina a l'Institut Karolinska d'Estocolm, on es va graudar el 1960. Posteriorment amplià els seus estudis amb una estada a la Universitat de Harvard dels Estats Units, i el 1967 fou nomenat professor de química a l'Institut Reial de Veterinària i el 1973 de l'Institut Karolinska, d'on fou degà del departament de química entre 1978 i 1983 i rector del centre des d'aquell any fins el 1995.

Membre de l'Acadèmia Francesa de Ciències també ho és de la delegació extrangera de la Royal Society de Londres.

## [edita] Recerca científica

Interessat originalment en el metabolisme del colesterol posant èmfasi en els seus mecanismes de reacció, després d'haver realitzat al costat de Sune Bergström un treball estructural sobre les prostaglandines, de les quals dictaminà que eren el sistema de control de les cèl·lules, orientà la seva recerca futura en els productes de transformació de l'àcid araquidònic. Aquesta nova orientació el permeté indentificar els endoperòxids, tromboxans i leucotriens estudiant així la química, bioquímica i biologia d'aquests compostos i la seva funció de control biològic, de vital importància en àrees clíniques nombroses, especialment en trombosis, la inflamació, i l'al·lèrgia.

L'any 1982 li fou concedit el Premi Nobel de Medicina o Fisiologia, juntament amb Sune Bergström i John Robert Vane pels seus treballs sobre les prostaglandines.

## [edita] Enllaços externs

- (anglès) Pàgina de l'Institut Nobel, Premi Nobel de Medicina o Fisiologia 1982

Obtingut de "http://ca.wikipedia.org../../../b/e/n/Bengt_Samuelsson_d5e8.html"

Categories: Químics suecs | Metges | Premis Nobel de Medicina o Fisiologia

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Bahasa Indonesia
- Italiano
- 日本語
- Nederlands
- Polski
- Português
- Svenska